smcproject/ml-wiki-sentences huggingface dataset:
BlackPanther.org official website according to the Dr. Huey P. Newton Foundation.
FBI file on the BPP Archived 2015-02-07 at the Library of Congress Incidents attributed to the Black Panthers at the START database
ബ്ലാക്ക് പാന്തർ (ചലച്ചിത്രം)
മാൾവൽ കോമിക്സ് കഥാപാത്രത്തെ അടിസ്ഥാനമാക്കി ഒരു 2018 അമേരിക്കൻ സൂപ്പർഹീറോ ചിത്രമാണ് ബ്ലാക്ക് പാന്തർ .
മാർവെൽ സ്റ്റുഡിയോസ് നിർമ്മാണവും വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സ് ആണ് വിതരണം ചെയ്തത്.
മാർവെൽ  സിനിമാറ്റിക് യൂണിവേഴ്സിലെ പതിനെട്ടാമത് ചലച്ചിത്രമാണ് ബ്ലാക്ക് പാന്തർ.
ജോ റോബർട്ട് കോല്ലുമായി തിരക്കഥയൊരുക്കിയ റിയാൻ കൂഗ്ലർ ആണ് ചിത്രം സംവിധാനം ചെയ്തത്.
ബ്ലാക്ക് പാന്തർ ആയി ചെഡ്വിക്ക് ബോസ്മാൻ പ്രധാന വേഷത്തിൽ എത്തുന്നു.
മൈക്കിൾ ബി. ജോർദ്ദാൻ , ലുപ്പിത ന്യൂയോൺ , ഡാനായ് ഗുർറ , മാർട്ടിൻ ഫ്രീമാൻ , ഡാനിയൽ കലൂവിയ , ലെറ്റീറ്റ റൈറ്റ് , വിൻസ്റ്റൺ ഡ്യൂക്ക് , ആഞ്ചെലെ ബസ്സറ്റ് , ഫോറസ്റ്റ് വിറ്റക്കർ , ആൻഡി സെർക്കിസ് എന്നിവരാണ്‌ മറ്റ് അഭിനേതാക്കൾ.
കറുത്തവംശജൻ സൂപ്പർ ഹീറോയായ ചിത്രം, കറുത്തവംശജൻ സംവിധാനം ചെയ്ത ചിത്രം തുടങ്ങിയ പ്രത്യേകതകൾ ബ്ലാക്ക് പാന്തറിനുണ്ട്.
1992ൽ തുടങ്ങി വച്ച ഒരു പ്രൊജക്റ്റ്‌ ആയിരുന്നു ബ്ലാക്ക് പാന്തർ.
പല കാരണത്താൽ തുടങ്ങാൻ സാധിക്കാതെ വരികയും പിന്നീട് 2005ൽ മാർവൽ സ്റ്റുഡിയോസ് വീണ്ടും തുടങ്ങി വച്ചു.
2014 ഒക്ടോബറിൽ ബ്ലാക്ക് പാന്ഥർ ക്യാപ്റ്റൻ അമേരിക്ക എന്ന സിനിമയിൽ ഒരു കഥാപാതമയി പ്രത്യക്ഷപ്പെട്ടു.
2018 ജനുവരി 29 ന് ബ്ലാക്ക് പാന്ഥർ ലോസ് ആഞ്ചലസിൽ പ്രദർശിപ്പിച്ചിരുന്നു, കൂടാതെ ഫെബ്രുവരി 16 ന് 2D, 3D, IMAX  ഫോർമാറ്റുകളിൽ അമേരിക്കയിലെ തീയറ്ററിക്കായി പുറത്തിറക്കി.
ഈ ചിത്രത്തിന്റെ സംവിധാനം, തിരക്കഥ, അഭിനയം, ഡിസൈൻ, പ്രൊഡക്ഷൻ , സൗണ്ട് ട്രാക്ക് എന്നിവ വിമർശകരുടെ പ്രശംസ പിടിച്ചുപറ്റി.
2018ലെ മികച്ച ചലച്ചിത്രമായി ബ്ലാക്ക് പാന്തർ മാറി.
ഈ ചിത്രം  നിരവധി പുരസ്കാരങ്ങൾ നേടിയിട്ടുണ്ട്.
91-മത് ഓസ്കാർ നോമിനേഷൻ പട്ടികയിൽ  ബെസ്റ്റ് പിക്ചർ അടക്കം ഏഴ് വിഭാഗങ്ങളിൽ നാമനിർദ്ദേശം ചെയ്യപ്പെട്ട ആദ്യത്തെ സൂപ്പർഹീറോ ചിത്രമാണ് ബ്ലാക്ക് പാന്തർ.
ആൺകോയ്മ, ഫെമിനിസം, കറുത്തവരുടെ രാഷ്ട്രീയ-സാമൂഹിക ജീവിതം, വംശീയ പ്രശ്‌നങ്ങൾ തുടങ്ങിയ ധാരാളം കാര്യങ്ങൾ ഉൾകൊള്ളുന്നതാണ്  ബ്ലാക്ക് പാന്തർ.
അന്യഗ്രഹ ലോഹമായ വൈബ്രേനിയത്തിന്റെ (വൈബ്രേനിയം എന്നത് ഒരു സാങ്കൽപിക ലോഹമാണ്) ഉൽക്കാശിലയ്ക്കു വേണ്ടി നൂറ്റാണ്ടുകൾക്കു മുൻപ് അഞ്ച് ആഫ്രിക്കൻ ഗോത്രങ്ങൾ യുദ്ധത്തിനു പോയി.
ഇവരിൽ ഒരു യോദ്ധാവ് ഔഷധച്ചെടി കഴിക്കാനിടയായി.
അതോടെ അയാൾ അതിമാനുഷമായ കഴിവുകൾ നേടി.
ഇയാളാണ് ആദ്യ ബ്ലാക്ക് പാന്തർ.
ഇയാൾ ഗോത്രങ്ങളെ ഒരുമിപ്പിച്ചു വഖാണ്ഡ എന്നൊരു രാഷ്ട്രം രൂപീകരിച്ചു.
ലോകത്തിൽനിന്നും മറഞ്ഞിരിക്കുന്ന അല്ലെങ്കിൽ ഒറ്റപ്പെട്ടിരിക്കുന്ന ഒരു സാങ്കൽപ്പിക ആഫ്രിക്കൻ രാഷ്ട്രമാണു വഖാണ്ഡ.
സാങ്കേതികമായി മുന്നേറിയ ഒരു രാജ്യം കൂടിയാണ് വഖാണ്ഡ.
പിതാവിന്റെ മരണശേഷം ടിഷാല (ചാഡ്വിക് ബോസ്മാൻ) ആഫ്രിക്കൻ രാജ്യമായ വഖാണ്ഡയിലേക്കു മടങ്ങുന്നു.
രാജ്യത്തിന്റെ കിരീടാവകാശി കൂടിയാണു ടിഷാല.
എന്നാൽ ടിഷാലയ്‌ക്കെതിരേ ശക്തനായൊരു എതിരാളി വീണ്ടും പ്രത്യക്ഷപ്പെടുമ്പോൾ ബ്ലാക്ക് പാന്തറെന്ന നിലയിലും രാജാവ് എന്ന നിലയിലും ടിഷാല പരീക്ഷിക്കപ്പെടുകയാണ്.
ടിഷാല ഒരു സംഘർഷത്തിലേക്കു കടക്കുമ്പോൾ അതു വഖാണ്ഡയെ മാത്രമല്ല, ലോകം മുഴുവനേയും അപകടത്തിലാക്കുന്നു.
പ്രതിസന്ധികളെ അഭിമുഖീകരിച്ചു കൊണ്ട് യുവരാജാവായ ടിഷാല തന്റെ സഖ്യകക്ഷികളെയും അനുയായികളെയും സംഘടിപ്പിച്ചും ശത്രുക്കളെ പരാജയപ്പെടുത്തി, തന്റെ ജനതയുടെ സുരക്ഷിതത്വം ഉറപ്പാക്കുന്നു.
അഭിനേതാക്കൾ ചാഡ്വിക് ബോസ്മാൻ മൈക്കൽ ബി. ജോർഡൻ ലൂപിതൊ ന്യൂങ്കോ ഡാനൈ ഗുർറ മാർട്ടിൻ ഫ്രീമാൻ ഡാനിയൽ കലുൂയ ലെറ്റീറിയ റൈറ്റ് വിൻസ്റ്റൺ ഡ്യൂക്ക് ഏഞ്ജലാ ബാസ്സെറ്റ് ഫോറസ്റ്റ് വിറ്റാക്കർ ആൻഡി സെർക്കിസ് തിരകഥ ഡിസൈൻ സജ്ജീകരണം വസ്ത്രലങ്കാരം കെനിയയിലെ മാസായി ജനത
വിവിധ ആഫ്രിക്കൻ സംസ്കാരങ്ങളെ പ്രതിഫലിപ്പിക്കാൻ കോസ്റ്റ്യൂമറായ ഡോറ മില്ലോജ് ചുവപ്പ് വസ്ത്രങ്ങൾ കൂടുതലായി ഉപയോഗിച്ചിട്ടുണ്ട്.
പരമ്പരാഗത ആഫ്രിക്കൻ കലകൾ, തുണിത്തരങ്ങൾ, മുടി കെട്ടുന്ന രീതികൾ, കരകൌശല വസ്തുക്കൾ എന്നിവ വസ്ത്രലങ്കാരത്തിൽ ഉൾപെടുത്തിയിട്ടുണ്ട്.
സ്പെഷ്യൽ എഫക്സ്റ്റ് സംഗീതം അവലംബം
ബ്ലാക്ക് ഡോൾഫിൻ ജയിൽ ഇംഗ്ലീഷ് വിലാസം https://ml.wikipedia.org/wiki/Black_Dolphin_Prison
റഷ്യയിലെ , കസാക്കിസ്ഥാൻ അതിർത്തിക്കുസമീപമുള്ള ഒരു കാരാഗൃഹമാണ് ബ്ലാക്ക് ഡോൾഫിൻ ജയിൽ (Black Dolphin Prison).
റഷ്യയിലെ ഏറ്റവും പഴക്കമുള്ള, ഒപ്പം ജീവപര്യന്തം തടവുകാരെ പാർപ്പിക്കുന്ന തടവറയാണിത്.
പ്രധാന കവാടത്തിന് മുന്നിൽ സജ്ജീകരിച്ചിരിക്കുന്ന കറുത്ത ഡോൾഫിനെ ചിത്രീകരിക്കുന്ന ശില്പത്തിൽനിന്നാണ് ഇതിന് ബ്ലാക്ക് ഡോൾഫിൻ ജയിൽ എന്ന അനൗദ്യോഗിക പേര് ലഭിക്കുന്നത്     .
കുട്ടികളെ ചൂഷണം ചെയ്യുന്നവർ , കൊലപാതകികൾ , തീവ്രവാദികൾ , നരഭോജികൾ , സീരിയൽ കില്ലർ, രാഷ്ട്രീയ തടവുകാർ എന്നിവരുൾപ്പെടെ, റഷ്യയിലെ ഏറ്റവും ഗുരുതരമായ കുറ്റകൃത്യങ്ങളിലുൾപ്പെട്ട 700 ൽപ്പരം  കുറ്റവാളികളാണ് ഈ ജയിലിൽ ഉള്ളത്.
ബ്ലാക്ക് ഡോൾഫിനിലെ തടവുകാരെല്ലാം ജീവപര്യന്തം തടവ് ശിക്ഷ അനുഭവിക്കുന്നവരാണ് .
2000 നവംബർ 1 മുതൽ ജയിൽ ഈ തടവുകാരെ സ്വീകരിക്കാൻ തുടങ്ങി.
മൂന്ന് ഉരുക്കുവാതിലുകളുള്ള സെല്ലുകളിൽ തടവുകാരെ ഒറ്റപ്പെടുത്തി പാർപ്പിക്കുന്നു.
ദിവസത്തിൽ 90 മിനിറ്റ് വ്യായാമത്തിനായി ഒരു വലിയ കൂട്ടിലേക്ക് കൊണ്ടുപോകുന്നു; ഈ സമയത്ത്, സെല്ലുകൾ നിരോധിതമായ അല്ലെങ്കിൽ നിയമവിരുദ്ധമായ വസ്തുക്കളുണ്ടോ എന്നതിന് തിരയുന്നു.
ബ്ലാക്ക് ഡോൾഫിനിലെ തടവുകാർ 24 മണിക്കൂറും നിരീക്ഷണത്തിലായിരിക്കും.
ഉറക്കമുണർന്ന സമയം മുതൽ വീണ്ടും ഉറങ്ങാൻ സമയമാകുന്നതുവരെ, ഏകദേശം 16 മണിക്കൂർ, വിശ്രമിക്കാനോ അവരുടെ ബങ്കുകളിൽ ഇരിക്കാനോ അവർക്ക് അനുവാദമില്ല.
ഓരോ 15 മിനിറ്റിലും, തടവുകാർ നിയമങ്ങൾ പാലിക്കുന്നുണ്ടെന്ന് ഉറപ്പാക്കാൻ ഒരു ഗാർഡ് പരിശോധന നടത്തുന്നു.
തടവുകാർക്ക് ദിവസത്തിൽ നാല് തവണ സൂപ്പ് നൽകുന്നു.
തടവുകാർക്ക് പുസ്തകങ്ങൾ , പത്രങ്ങൾ , റേഡിയോ എന്നിവ മാത്രമേ അനുവദിക്കൂ.
(പുറംലോകവുമായുള്ള അവരുടെ ഏക ബന്ധം ഇത് മാത്രമാണ്).
ജയിലിലെത്തിയാൽ തടവുകാരുടെ കണ്ണുകെട്ടുന്നു, അതിനാൽ അവർക്ക് ജയിൽഭാഗങ്ങൾ തിരിച്ചറിയുന്നതിനോ  രക്ഷപ്പെടൽ ആസൂത്രണം ചെയ്യുന്നതിനോ കഴിയില്ല.
കെട്ടിടങ്ങൾക്കിടയിൽ കൊണ്ടുപോകുമ്പോഴെല്ലാം തടവുകാരുടെ കണ്ണുകെട്ടിയിരിക്കും.
തടവുകാരന് അയാളുടെ അടുത്ത ചുറ്റുപാടുകളെക്കുറിച്ചുള്ള കാഴ്ച നഷ്ടപ്പെടുത്തുന്നതിനിടയിൽ പരമാവധി നിയന്ത്രണം അനുഭവിക്കേണ്ടിവരികയും ജയിൽ ഉദ്യോഗസ്ഥരെ ആക്രമിക്കുന്നതിൽ നിന്നും രക്ഷപ്പെടുന്നതിൽ നിന്നും  തടയുകയും ചെയ്യുന്നു.
ബ്ലാക്ക് ഡോൾഫിൻ ജയിലിൽ അന്തേവാസികളെ ദുരുപയോഗം ചെയ്യുന്നുവെന്നും പീഡിപ്പിക്കപ്പെടുന്നുവെന്നും അഭ്യൂഹങ്ങളുണ്ട്.
തുടക്കത്തിൽ, ബ്ലാക്ക് ഡോൾഫിൻ  ജീവപര്യന്തം കഠിനതടവിന് ശിക്ഷിക്കപ്പെട്ടവർക്കുള്ള ഒരു ജയിലായിരുന്നു ( ഓസ്ട്രോഗ് ).
1745 മുതൽത്തന്നെ ഇത്തരം കുറ്റവാളികളെ പാർപ്പിച്ചിരുന്നുവെന്ന് കരുതുന്നു.
1773 ൽ പുഗച്ചേവിന്റെ കലാപം അടിച്ചമർത്തപ്പെട്ട ശേഷം, കൊള്ളക്കാരെ നാടുകടത്താനും തടവിലാക്കാനും ജയിൽ ഉപയോഗിക്കപ്പെട്ടു.
ജർമ്മൻ നടി കരോള നെഹർ 1942 ൽ ബ്ലാക്ക് ഡോൾഫിനിൽ വച്ച് മരണപ്പെട്ടിരുന്നു.
അവലംബം ബാഹ്യ ലിങ്കുകൾ ബ്ലാക്ക് ഡോൾഫിൻ ജയിൽ - ഫെഡറൽ പെനിറ്റൻഷ്യറി സർവീസ് ഓറൻബർഗ് മേഖല (in Russian) ( Archived 2012-05-11 at the Wayback Machine . ) " ബ്ലാക്ക് ഡോൾഫിൻ ജയിൽ: അകത്ത്: റഷ്യയിലെ ഏറ്റവും കഠിനമായ ജയിലുകൾ ."
ബ്ലാക്ക് പാന്തർ : വഖാണ്ട ഫോറെവർ ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 20 മാസങ്ങൾക്ക് മുമ്പ് Malikaveedu ( talk | contribs ) ആണ്.
ബ്ലാക്ക് പാന്തർ : വഖാണ്ട ഫോറെവർ ബ്ലാക്ക് പാന്തർ എന്ന മാർവൽ കോമിക്സ് കഥാപാത്രത്തെ അടിസ്ഥാനമാക്കി 2022-ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചിത്രമാണ്.
മാർവൽ സ്റ്റുഡിയോ നിർമ്മിച്ച് വാൾട്ട് ഡിസ്നി സ്റ്റുഡിയോ മോഷൻ പിക്‌ചേഴ്‌സ് വിതരണം ചെയ്ത  ഈ ചിത്രം ബ്ലാക്ക് പാന്തർ (2018) എന്ന ചിത്രത്തിൻറെ തുടർച്ചയും മാർവൽ സിനിമാറ്റിക് യൂണിവേഴ്‌സൻറെ (MCU) 30-ാമത്തെ ചിത്രവുമാണ്.
ജോ റോബർട്ട് കോളിനൊപ്പം തിരക്കഥയെഴുതിക്കൊണ്ട് റയാൻ കൂഗ്ലർ സംവിധാനം ചെയ്ത ഈ സിനിമയിൽ ലെറ്റിഷ്യ റൈറ്റ് ഷൂറി / ബ്ലാക്ക് പാന്തർ എന്ന കഥാപാത്രമായി അഭിനയിക്കുന്ന.
സഹ അഭിനേതാക്കളായി ലുപിറ്റ ന്യോങ്കോ, ഡാനായ് ഗുർറ , വിൻസ്റ്റൺ ഡ്യൂക്ക്, ഫ്ലോറൻസ് കസുംബ, ഡൊമിനിക് തോൺ, മൈക്കിള കോയൽ, ടെനോച്ച് ഹ്യൂർട്ട മെജിയ, മാർട്ടിൻ ഫ്രീമാൻ, ജൂലിയ ലൂയിസ്-ഡ്രെഫസ്, ആഞ്ചല ബാസെറ്റ്  എന്നിവർ അഭിനയിച്ചു.
ടിഷാല രാജാവിന്റെ മരണത്തിന്റെ പശ്ചാത്തലത്തിൽ വഖാണ്ടയിലെ നേതാക്കൾ തങ്ങളുടെ രാഷ്ട്രത്തെ സംരക്ഷിക്കാൻ പോരാടുന്നതാണ് ചിത്രത്തിൻറെ ഇതിവൃത്തം.
ബ്ലാക്ക് ഡെത്ത് ഇംഗ്ലീഷ് വിലാസം https://ml.wikipedia.org/wiki/Black_Death ഇംഗ്ലീഷ് വിലാസം https://ml.wikipedia.org/wiki/Black_Death ബ്ലാക്ക് ഡെത്ത് ചിത്രീകരണം Bibliothèque royale de Belgique, MS 13076-77, f. 24v
മനുഷ്യ ചരിത്രത്തിലെ ഏറ്റവും മാരകമായ മഹാമാരികളിൽ ഒന്നായിരുന്നു 1348-നും 1350-നും ഇടയിൽ യൂറോപ്പിൽ മൂർദ്ധന്യത്തിലെത്തിയ പ്ലേഗ് ബാധ അഥവാ ബ്ലാക്ക് ഡെത്ത് (Black Death) .
ഏഴരക്കോടിക്കും 20 കോടിക്കും ഇടയിൽ മരണങ്ങൾ ഇതുമൂലമുണ്ടായിട്ടുണ്ട് എന്ന് കണക്കാക്കപ്പെടുന്നു.
ഇതിനു മുൻപ് യൂറോപ്പിൽ വ്യാപകമായി പ്ലേഗ് ബാധയുണ്ടായത് 800 വർഷങ്ങൾക്കപ്പുറമായിരുന്നു.
ഈ പകർച്ചവ്യാധിയുടെ കാരണം എന്താണെന്നതിനെപ്പറ്റി പല ഊഹങ്ങളുണ്ടായിരുന്നെങ്കിലും ദക്ഷിണ യൂറോപ്പിൽ മരണമടഞ്ഞവരുടെ മൃതശരീരത്തിൽ നിന്നു ശേഖരിച്ച ഡി.എൻ.എ. സമീപകാലത്ത് പരിശോധിച്ചതിൽ നിന്നും ബ്യൂബോണിക് പ്ലേഗ് ഉണ്ടാക്കുന്ന യെർസീനിയ പെസ്റ്റിസ് എന്ന രോഗകാരിയാണ് ഇതിനു കാരണം എന്നാണ് മനസ്സിലാക്കാൻ സാധിച്ചത്.
ഇരുപതാം നൂറ്റാണ്ടിൽ കണ്ടെത്തപ്പെട്ടിട്ടുള്ള പ്ലേഗ് രോഗകാരികളിൽ നിന്നും വളരെ വ്യത്യസ്തമായവയായിരുന്നു ബ്ലാക്ക് ഡെത്തിനു കാരണമായത്.
ചരിത്രം മിഡീവൽ കാലഘട്ടത്തിന്റെ അവസാനസമയത്തെ ചിത്രങ്ങളിൽ മരണത്തിന്റെ നൃത്തം ആവർത്തിച്ചു കാണപ്പെടുന്ന ഒരു ബിംബമാണ്.
മരണത്തിന്റെ സാർവ്വത്രികതയെ കാണിക്കാനാണ് ഇതുപയോഗിച്ചിരുന്നത്.
ഏഷ്യയിൽ ( ചൈനയിലോ മദ്ധേഷ്യയിലോ ) ആരംഭിച്ച അസുഖം 1348-ൽ യൂറോപ്പിലെത്തി.
സിൽക്ക് റോഡുവഴിയാവണം 1346-ൽ ഈ അസുഖം ക്രിമിയയിൽ എത്തിയത്.
ക്രിമിയയിൽ നിന്ന് രക്ഷപെട്ട ഇറ്റാലിയൻ കച്ചവടക്കാരിലൂടെയാവണം ഇത് യൂറോപ്പിലെത്തിയത്.
വ്യാപാരക്കപ്പലുകളിലെ സഞ്ചാരികളായ കറുത്ത എലികളിൽ വസിക്കുന്ന പൗരസ്ത്യ എലിച്ചെ‌ള്ളുകൾ വഴിയാവണം ക്രിമിയയിൽ നിന്ന് മെഡിറ്ററേനിയൻ പ്രദേശത്തേയ്ക്ക് അസുഖം പടർന്നത്.
യൂറോപ്പിലെ ജനസംഖ്യയുടെ 30–60 ശതമാനം ഈ അസുഖം മൂലം മരണപ്പെട്ടു എന്ന് കണക്കാക്കപ്പെടുന്നു.
ആറു വർഷം കൊണ്ട് രണ്ടു മുതൽ മൂന്നു കോടി വരെ യൂറോപ്യന്മാർ ഈ അസുഖം മൂലം മരണമടഞ്ഞു.
മൊത്തത്തിൽ ആ സമയത്തെ (പതിനാലാം നൂറ്റാണ്ട്) ലോക ജനസംഖ്യയായിരുന്ന 45 കോടി ഈ അസുഖം മൂലം 35 കോടിക്കും 37.5 കോടിക്കും ഇടയിലെത്തി.
ഏറ്റവും കൂടുതൽ നാശനഷ്ടമുണ്ടായത് പട്ടണപ്രദേശങ്ങളിലാണ്.
ഇവിടങ്ങളിൽ ജനസംഖ്യയുടെ പകുതി മരണമടഞ്ഞുവെന്നാണ് കണക്ക്.
ബ്ലാക്ക് ഡെത്തിന്റെ മതപരവും സാമൂഹികവും സാമ്പത്തികവുമായ പ്രത്യാഘാതങ്ങൾ അതിഭീമമായിരുന്നു.
ഇത് യൂറോപ്പിന്റെ ചരിത്രത്തെത്തന്നെ മാറ്റിമറിച്ചു.
ജനസംഖ്യ പഴയ നിലയിലെത്താൻ 150 വർഷങ്ങളെടുത്തു.
പതിനെട്ടാം നൂറ്റാണ്ടുവരെ ഈ പ്ലേഗിന്റെ ആവർത്തനങ്ങൾ ചാക്രികമായി യൂറോപ്പിൽ വന്നുകൊണ്ടിരുന്നു.
ഈ സമയത്ത് നൂറിൽ കൂടുതൽ പ്ലേഗ് പകർച്ചവ്യാധികൾ യൂറോപ്പിനെ ബാധിച്ചു.
1361 മുതൽ 1480 വരെയുള്ള കാലത്ത് രണ്ടു മുതൽ അഞ്ചു വർഷം വരെ ഇടവേളകളിൽ ഇംഗ്ലണ്ടിൽ പ്ലേഗ് ബാധയുണ്ടാകുമായിരുന്നു.
1370കളോടെ ഇംഗ്ലണ്ടിന്റെ ജനസംഖ്യ ഈ അസുഖം കാരണം 50% കണ്ട് കുറയുകയുണ്ടായി.
ലണ്ടനിൽ 1665–66 കാലത്തുണ്ടായ പ്ലേഗ് ബാധ ഒരു ലക്ഷം ആൾക്കാരുടെ മരണത്തിനിടയാക്കി.
ഇത് ലണ്ടനിലെ ജനസംഖ്യയുടെ 20% ആയിരുന്നു.
ഇതും കാണുക പാൻഡെമിക് അവലംബം പുറത്തേയ്ക്കുള്ള കണ്ണികൾ വിക്കിവേഴ്സിറ്റിയിൽ European History പറ്റിയുള്ള പഠന സാധനങ്ങൾ ലഭ്യമാണു് ബ്ലാക്ക് ഡെത്ത് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) യൂറോപ്യൻ ചരിത്രം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Black Death on In Our Time at the BBC .
( listen now ) ബ്ലാക്ക് ഡെത്ത് അറ്റ് BBC
ബ്ലാക്ക് നൈറ്റ്സ് ടാങ്കോ
ബ്ലാക്ക് നൈറ്റ്സ് ടാങ്കോ ( മെക്സിക്കൻ പ്രതിരോധം , കെവിറ്റ്സ്-ട്രാജ്കോവിക്ക് പ്രതിരോധം എന്നിങ്ങനെയും അറിയപെടുന്നു) എന്ന ചെസ്സിലെ പ്രാരംഭനീക്കം തുടങ്ങുന്നത് ഇങ്ങനെയാണ്: 1.
c4 Nc6 ചരിത്രം സാധ്യമായ തുടർനീക്കങ്ങൾ 3.
Nf3 3.
Nc3 3.d5 അവലംബം പുറത്തേയ്ക്കുള്ള കണ്ണികൾ Betwixt the Tango and the Budapest (arguing that 3. Nf3 does not prevent 3 ..e5)
ബ്ലാക്ക് ഫോറസ്റ്റ് ഇംഗ്ലീഷ് വിലാസം https://ml.wikipedia.org/wiki/Black_Forest
ജോഷി മാത്യു സംവിധാനം ചെയ്ത മലയാളചലച്ചിത്രമാണ് ബ്ലാക്ക് ഫോറസ്റ്റ് .
2012-ലെ മികച്ച പരിസ്ഥിതി ചിത്രത്തിനുള്ള ദേശീയപുരസ്കാരം ഈ ചിത്രത്തിനു ലഭിച്ചു .
ബേബി മാത്യു സോമതീരമാണ് ചിത്രം നിർമ്മിച്ചിരിക്കുന്നത്.
മനോജ് കെ. ജയൻ, മീര നന്ദൻ, അശോകൻ ,  മാസ്റ്റർ ആകാശ് എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
തിരക്കഥ, സംഭാഷണം എന്നിവ ജോഗിയാണ് രചിച്ചത്.
അഭിനേതാക്കൾ മനോജ് കെ. ജയൻ ഗൗരി നായർ മീര നന്ദൻ അശോകൻ മാസ്റ്റർ ആകാശ് കലാഭവൻ ഷാജോൺ പാർവതി ചേതൻ ദിനേശ് ജിനു ജോസഫ് ബിജു കൃഷ്ണ പ്രസാദ് പ്രിയദർശൻ അശ്വതി നായർ വുഷ്ണു സുനീത് അണിയറ പ്രവർത്തകർ കഥ, സംവിധാനം - ജോഷി മാത്യു നിർമ്മാണം - ബേബി മാത്യു സോമതീരം തിരക്കഥ, സംഭാഷണം - ജോഗി സഹ സംവിധാനം - സുദീപ് ജോഷി, ഗീതിക സുദീപ് ഗാനരചന - ശ്രീപ്രസാദ്, ഏങ്ങണ്ടിയൂർ സംഗീതം - മോഹൻ സിത്താര ഛായാഗ്രഹണം - സുരേഷ് രാജൻ നിർമ്മാണ നിയന്ത്രണം - താഹിർ മട്ടാഞ്ചേരി സംവിധാന സഹായി - ജോസ് കല്ലറക്കൽ, വിഷ്ണു നൂലു, അനൂപ് പശ്ചാത്തലസംഗീതം - ജെസ്സിൻ പി.ആർ.ഒ. - എ.എസ്. ദിനേശ് അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
ബ്ലാക്ക് ഫോറസ്റ്റ് (പർവത വനം) ഇംഗ്ലീഷ് വിലാസം https://ml.wikipedia.org/wiki/Black_Forest ബ്ലാക് ഫോറസ്റ്റ്- ജർമനിയുടെ തെക്കു പടിഞ്ഞാറെ കോണിൽ നാസാ ഉപഗ്രഹമെടുത്ത ചിത്രം
ബ്ലാക്ക് ഫോറസ്റ്റ് എന്ന് ഇംഗ്ലീഷിലും അതേ അർഥം വരുന്ന  ഷ്വാസ്വാൽഡ് ( Schwarzwald) എന്നു ജർമൻ ഭാഷയിലും അറിയപ്പെടുന്ന പർവത നിരകൾ  ജർമനിയുടെ തെക്കു പടിഞ്ഞാറൻ കോണിൽ റൈൻ നദീതീരത്ത് ദീർഘചതുരാകൃതിയിൽ സ്ഥിതി ചെയ്യുന്നു.
നിബിഡവനങ്ങൾ കാരണം സദാ ഇരുട്ടു വീണു കിടക്കുന്ന ഭൂപ്രദേശമായതുകൊണ്ടാണ് ഇരുണ്ട വനങ്ങൾ എന്ന പേരു വന്നതെന്നു പറയപ്പെടുന്നു.
പ്രകൃതി സുന്ദരമായ ഈ പ്രദേശം ലോകമെമ്പാടുമുള്ള  വിനോദസഞ്ചാരികളെ ആകർഷിക്കുന്നു .
ഈ വനപ്രദേശങ്ങളെ ചുറ്റിപ്പറ്റി അനേകം കഥകൾ നിലവിലുണ്ട് .
അവലംബം ↑ ബ്ലാക്ക് ഫോറസ്റ്റ് വെബ്സൈറ്റ് ↑ {{ cite book }} : External link in | title= ( help ) ; horizontal tab character in | title= at position 121 ( help )
ബ്ലാക്ക് താജ് മഹൽ ഇംഗ്ലീഷ് വിലാസം https://ml.wikipedia.org/wiki/Black_Taj_Mahal
ഉത്തർപ്രദേശിലെ ആഗ്രയിൽ താജ് മഹലിന്റെ എതിർവശത്ത് യമുന നദിക്കരയിൽ നിർമ്മിക്കാൻ പദ്ധതിയുണ്ടെന്ന് കരുതപ്പെട്ടിരുന്ന ഐതിഹാസികമായ കറുത്ത മാർബിൾ ശവകുടീരമാണ് ബ്ലാക്ക് താജ് മഹൽ ("ബ്ലാക്ക് താജ്", "കാലാ താജ്", "രണ്ടാം താജ്").
മുഗൾ ചക്രവർത്തിയായ ഷാജഹാൻ തൻറെ മൂന്നാമത്തെ ഭാര്യ മുംതാസ് മഹലിന്റെ ഓർമ്മയ്ക്കായി പണികഴിപ്പിച്ചതിന് സമാനമായ ഒരു ശവകുടീരം ആഗ്രഹിച്ചിരുന്നതായി പറയപ്പെടുന്നു.
1665 -ൽ ആഗ്ര സന്ദർശിച്ചിരുന്ന ജീൻ ബാപ്റ്റിസ്റ്റ് ടാവർനിയറുടെ പേര് പറഞ്ഞ ഒരു യൂറോപ്യൻ യാത്രക്കാരൻ ബ്ലാക്ക് താജ് എന്ന അദ്ദേഹത്തിന്റെ ആകർഷണീയമായ രചനകളിൽ പറയുന്നു.
ഷാജഹാൻ നദിയുടെ മറുവശത്ത് തന്റെ സ്വന്തം ശവകുടീരം പണിയാൻ തുടങ്ങിയതായി ടാവർണിയറുടെ രചനകളിൽ പരാമർശിക്കുന്നുണ്ട്.
എങ്കിലും തന്റെ സ്വന്തം മകൻ ഔറംഗസേബ് തടവിലാക്കിയതിനെക്കുറിച്ചും പറയുന്നു.
എങ്കിലും, ആധുനിക പുരാവസ്തുഗവേഷകർ ഈ കഥ മിഥ്യയാണെന്ന് വിശ്വസിക്കുന്നു.
താജ്മഹലിന്റെ നിർമ്മാണകാലം മുതൽ, ഈ കെട്ടിടം ഒരു സംസ്കാരത്തിന്റെയും പാരമ്പര്യത്തിന്റെയും പ്രതീകാത്മകതയുടെ ഉറവിടമായി മാറിയിരിക്കുന്നു.
അതിനാൽ വ്യക്തിപരവും വൈകാരികവുമായ പ്രതികരണങ്ങളും സ്മാരകത്തിന്റെ സൂക്ഷ്മദർശിയായ വിലയിരുത്തലുകളിൽ വളരെ പ്രധാനമാണ്.
— താജ് മഹലിന്റെ ആദ്യ യൂറോപ്യൻ സന്ദർശകരിൽ ഒരാളായ ജീൻ ബാപ്റ്റിസ്റ്റ് ടവേനിയർ
യമുനാ നദീതീരത്ത് കറുത്ത മാർബിളിൽ പണിത ഒരു ശവകുടീരം ഷാജഹാൻ ആസൂത്രണം ചെയ്തതാണെന്നാണ് വിശ്വാസം.
രണ്ട് കെട്ടിടങ്ങളോടൊപ്പം ഒരു ബ്രിഡ്ജുമായി ഇതിനെ ബന്ധിപ്പിക്കുന്നതിനെക്കുറിച്ചും ആലോചിച്ചിരുന്നു.
ഇതും കാണുക Architecture of India Fatehpur Sikri അവലംബം ബാഹ്യ ലിങ്കുകൾ Taj Mahal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
BLACK TAJ MAHAL: The Emperor's Missing Tomb by Khan and Iftakhar Nadime
മാനുവൽ അസാന
സ്പാനിഷ് രാഷ്ട്രതന്ത്രജ്ഞനായിരുന്നു മാനുവൽ അസാന .
അൽകാല ദെ ഹൈനിറിസിൽ 1880 ജനുവരി 10-ന് അസാന (സ്പാനിഷ് ഭാഷയിൽ ആഥാനു) ജനിച്ചു.
അഗസ്റ്റിനിയൻ കൊളിജിയൊ മരിയ ക്രിസ്റ്റിനയിൽ ചേർന്നു വിദ്യാഭ്യാസം ആരംഭിച്ചു; മതവിരുദ്ധ പ്രവർത്തനങ്ങൾമൂലം അത് പൂർത്തിയാക്കാൻ കഴിഞ്ഞില്ല.
കുറേക്കഴിഞ്ഞു പാരിസിലെത്തി ഇദ്ദേഹം നിയമപഠനം ആരംഭിച്ചു.
വിദ്യാർഥിയായിരിക്കുമ്പോൾത്തന്നെ സാഹിത്യത്തോടായിരുന്നു ഇദ്ദേഹത്തിന് ആഭിമുഖ്യം.
ഇംഗ്ലീഷ് സാഹിത്യകാരനായ ജോർജ് ബോറോയുടെ (1803-81) ദ് ബൈബിൾ ഇൻ സ്പെയിൻ എന്ന കൃതിയും ബെർട്രണ്ട് റസ്സലിന്റെ കൃതികളും ഇദ്ദേഹം സ്പാനിഷിലേക്ക് വിവർത്തനം ചെയ്തു.
മതാധികാരികളെ പരിഹസിച്ചുകൊണ്ട് ആത്മകഥാപരമായ എൽ ജാർദിൻ ദ് ലോസ് ഫ്രെയ് ൽസ് എന്ന നോവൽ 1927-ൽ പ്രസിദ്ധീകരിച്ചു.
ജുവാൻ വാലെറയുടെ ജീവചരിത്രം പ്രസിദ്ധീകരിച്ചതിനെത്തുടർന്ന് 1926-ൽ സാഹിത്യത്തിനുള്ള ദേശീയസമ്മാനം അദ്ദേഹത്തിനു ലഭിച്ചു.
ഒരു സാഹിത്യകാരനായി ജീവിതം ആരംഭിച്ച അസാനയുടെ ശ്രദ്ധ പിന്നീട് രാഷ്ട്രീയത്തിലേക്ക് തിരിഞ്ഞു.
സ്പാനിഷ് ഏകാധിപതിയായ മീഗൽ പ്രീമൊ ദെ റിവേരയുടെ (1870-1930) ഭരണകാലം അവസാനിക്കാറായപ്പോഴാണ് ഇദ്ദേഹം രാഷ്ട്രീയത്തിൽ പ്രവേശിച്ചത്.
മാഡ്രിഡിലെ ഒരു സാഹിത്യ-രാഷ്ട്രീയ സംഘടനയായ അറ്റിനിയൊ യുടെ അധ്യക്ഷനായി 1930-ൽ ഇദ്ദേഹം തെരഞ്ഞെടുക്കപ്പെട്ടു.
ആ സംഘടന കേന്ദ്രമാക്കി ഒരു റിപ്പബ്ലിക്കൻ പ്രസ്ഥാനം കെട്ടിപ്പടുക്കാൻ ഇദ്ദേഹം ഒരുമ്പെട്ടു; റിപ്പബ്ലിക്കൻ ഭരണം സ്പെയിനിൽ സ്ഥാപിക്കാൻ ശ്രമിച്ച വിപ്ലവസമിതിയുമായി ഇദ്ദേഹം ബന്ധപ്പെടുകയും ചെയ്തു.
ഈ സമിതിയുടെ പ്രവർത്തനഫലമായി 1930 ആഗസ്റ്റിൽ സാൻ സെബാസ്റ്റ്യൻ സന്ധി നിലവിൽ വന്നു.
അതോടൊപ്പം ഒരു താത്കാലിക റിപ്പബ്ലിക്കൻ ഭരണവും.
ആ ഭരണകൂടത്തിൽ യുദ്ധകാര്യമന്ത്രിയായിരുന്നു അസാന.
പുതിയ ഭരണഘടനയിൽ ചില പ്രധാന വകുപ്പുകൾ (മതസംഘടനകളുടെ പ്രാതിനിധ്യം കുറയ്ക്കുക; സൊസൈറ്റി ഒഫ് ജീസസിനെ (ട.ഖ.) ഇല്ലാതാക്കാനുള്ള അനുവാദം കൊടുക്കുക തുടങ്ങിയവ) ഉൾപ്പെടുത്താൻ അസാനയാണ് ഹേതുഭൂതൻ.
ഇതിന്റെ ഫലമായി 1931 ഒക്ടോബറിൽ പ്രധാനമന്ത്രി നൈസെറ്റൊ അൽകാല സമോറയ്ക്ക് രാജിവയ്ക്കേണ്ടിവന്നു.
രാജ്യത്തെ ഏഴാമതു പ്രസിഡന്റായി
തുടർന്ന് അസാന സ്പെയിനിലെ പ്രധാനമന്ത്രിയായി.
ഒരു ലിബറൽ ഭരണത്തിനാണ് സ്പെയിൻ ജനത ആഗ്രഹിച്ചത്.
പുതിയ മന്ത്രിസഭ സോഷ്യലിസ്റ്റാശയങ്ങൾ പ്രാവർത്തികമാക്കാൻ തുടങ്ങി.
ഈ കാലത്ത് നിരവധി ആഭ്യന്തരകലാപങ്ങൾ നാട്ടിലുണ്ടായി.
അവ കൈകാര്യം ചെയ്ത രീതിയിൽ അമർഷം തോന്നിയ ജനങ്ങൾ പുതിയ ഗവൺമെന്റിനെ എതിർക്കാൻ തുടങ്ങി.
1933 സെപ്റ്റംബറിൽ അസാന പ്രധാനമന്ത്രിപദം രാജിവച്ചു.
തുടർന്നുണ്ടായ അധികാരമത്സരത്തിൽ പ്രതിപക്ഷ പാർട്ടികളെല്ലാം ചേർന്ന് അദ്ദേഹത്തെ പുറത്താക്കി.
കറ്റലോണിയൻ വിപ്ലവത്തിനു സഹായം നൽകി എന്ന് ആരോപിച്ചുകൊണ്ട് 1934-ൽ അസാനയെ ജയിലിലടച്ചു.
ഈ ആരോപണം അടിസ്ഥാനരഹിതമാണെന്നു ബോധ്യമായതിനെത്തുടർന്ന് അസാനയ്ക്ക് നഷ്ടപ്പെട്ട പ്രശസ്തി വീണ്ടുകിട്ടി.
1936 മേയ് 10-ന് അസാനയെ സ്പെയിനിലെ രണ്ടാം റിപ്പബ്ലിക്കിന്റെ പ്രസിഡന്റായി തെരഞ്ഞെടുത്തു.
ഇടതുപക്ഷകക്ഷിക്കാരനായ ഫ്രാൻസിസ്കൊ ലാർഗൊ കബല്ലെറൊയുടെ ഭരണം ഒഴിവാക്കാനായിരുന്നു അസാനയെ ഭരണത്തിലേറ്റിയത്.
തീവ്രദേശീയവാദികൾ മുന്നോട്ടുവന്ന് ജനറൽ ഫ്രാൻസിസ്കൊ ഫ്രാങ്കോയുടെ നേതൃത്വത്തിൽ അധികാരം പിടിച്ചെടുത്തതോടെ അസാന ഫ്രാൻസിലേക്കോടിപ്പോയി .
ഫ്രാൻസിലെ മോണ്ടോബനിൽവച്ച് 1940 നവംബർ 4-ന് ഇദ്ദേഹം അന്തരിച്ചു.
അവലംബം http://www.spartacus.schoolnet.co.uk/SPazana.htm Archived 2009-07-17 at the Wayback Machine .
http://www.britannica.com/EBchecked/topic/46714/Manuel-Azana-y-Diaz http://www.bookrags.com/biography/manuel-azana-diaz/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അസാന, മാനുവൽ (1880 - 1940) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മാനുവൽ ബ്ലം ഇംഗ്ലീഷ് വിലാസം https://ml.wikipedia.org/wiki/Manuel_Blum
മാനുവൽ ബ്ലം (കാരക്കാസ്, 26 April 1938) 1995ൽ ടൂറിങ്ങ് അവാർഡ് നേടിയ വെനെസ്വേലക്കാരനായ കമ്പ്യൂട്ടർ ശാസ്ത്രജ്ഞനാണ്.
കമ്പ്യൂട്ടേഷണൽ കോമ്പ്ലക്സിറ്റി തിയറിക്ക് അടിസ്ഥാനമിടുകയും ഈ തിയറി ക്രിപ്റ്റോഗ്രാഫിയിൽ ഉപയോഗിക്കാനും പ്രോഗ്രാം ചെക്കിങ്ങ് നടത്താനും  സംഭാവനകൾ നൽകുകയും ചെയ്തു.
ബ്ലം എംഐറ്റിയിലാണ് പഠിച്ചത്.
അവിടെവെച്ച് 1959ൽ ബാച്ചിലേഴ്സ് ഡിഗ്രിയും 1961ൽ ഇഇസിഎസ് ൽ മാസ്റ്റേഴ്സ് ഡിഗ്രിയും  കരസ്ഥമാക്കി.
മാർവിൻ മിൻസ്ക്കിയുടെ മേൽനോട്ടത്തിൽ  പിഎച്ച്ഡിയും സ്വന്തമാക്കി.
1999 വരെ കാലിഫോർണിയ സർവ്വകലാശാലയിൽ കമ്പ്യൂട്ടർ സയൻസിൽ പ്രൊഫസറായി ജോലി ചെയ്തു.
2002ൽ യുണൈറ്റഡ് സ്റ്റേറ്റ്സ് നാഷണൽ അക്കാഡമി ഓഫ് സയൻസസിലേക്ക് തെരഞ്ഞടിക്കപ്പെട്ടു.
അദ്ദേഹം നിലവിൽ കാർനെഗി മെല്ലൺ സർവ്വകലാശാലയിൽ കമ്പ്യൂട്ടർ സയൻസിലെ പ്രൊഫസറാണ്.
അദ്ദേഹത്തിന്റെ ഭാര്യ ലെനോർ ബ്ലമ്മും മകൻ അവ്രിം ബ്ലമ്മും കമ്പ്യൂട്ടർ സയൻസിൽ പ്രൊഫസർമാരാണ്.
അറുപതുകളിൽ അദ്ദേഹം ഭൗതിക യന്ത്രമാതൃകകളിൽ നിന്നും വ്യത്യസ്തമായ axiomatic complexity theory വികസിപ്പിച്ചെടുത്തു.
ഈ സിദ്ധാന്തം ഗോഡെൽ നമ്പറിംഗ്സ്, ബ്ലം ആക്സിയോൺസ് എന്നിവയിൽ അധിഷ്ഠിതമായിരുന്നു.
എങ്കിൽപ്പോലും ഈ സിദ്ധാന്തം കമ്പ്രഷൺ സിദ്ധാന്തം, ഗ്യാപ്പ് സിദ്ധാന്തം, ഹോണെസ്റ്റി സിദ്ധാന്തം, ബ്ലം സ്പീഡ്അപ്പ് സിദ്ധാന്തം പോലെയുള്ള ഭൗതികമായ ഫലങ്ങൾ നൽകുന്ന ഏതെങ്കിലും യന്ത്രമാതൃകകളെ അടിസ്ഥാനമാക്കിയില്ല.
ടെലിഫോണിനു മുകളിൽ നാണയം എറിയുന്നതിനു വേണ്ടിയുള്ള ഒരു പ്രോട്ടോക്കോൾ, മദ്ധ്യത്തിന്റെ മദ്ധ്യം, ബ്ലം ബ്ലം ഷബ് സ്യൂഡോറാൻഡം നമ്പർ ജനറേറ്റർ, ബ്ലം-ഗോൾഡ് വാസ്സർ ക്രിപ്റ്റോസിസ്റ്റം തുടങ്ങി അടുത്തകാലത്തുള്ള കാപ്ച്ചകൾ വരെ അദ്ദേഹത്തിന്റെ പ്രവർത്തനത്തിൽ ഉൾക്കൊള്ളുന്നു.
ബ്ലം അറിയപ്പെടുന്നത് അനേകം പ്രമുഖ ഗവേഷകരുടെ നിർദ്ദേശകനായാണ്.
അദ്ദേഹത്തിന്റെ പിഎച്ച്ഡി വിദ്യാർദ്ധികളിൽ ഇവരാണ്: ലിയോനാനാർഡ് അഡൽമാൻ, ഷഫി ഗോൾഡ്‌വസ്സർ, റസ്സൽ ഇമ്പാഗ്ലിയാസ്സോ, സില്വിയോ മികാലി, ഗാരി മിൽനെർ, മോണി നൗർ, സ്റ്റീഫൻ റൂഡിച്ച്, മൈക്കൽ സിപ്സർ, റോണിറ്റ് രുബിൻഫെൽഡ്, ഉമേഷ് വസിറാണി , വിജയ് വസിറാണി, ലൂയിസ് വോൺ അഹ്ൻ, റയാൻ വില്ല്യുംസ്.
മാനുവൽ ഗോൺസാലസ് പാവെസ് ഈ ലേഖനം ഒരു അനാഥലേഖനമാണ് .
2010 ആഗസ്റ്റ്‌  5 നു, തെക്കേ അമേരിക്കയിലെ അറ്റക്കൊമ മരുഭൂമിയിലെ കോപ്പിയപ്പോ സനോസേ ചെമ്പു -സ്വർണ ഖനിയുടെ ഉള്ളിലായി,   2041 അടിതഴെ, ഏഴു ലക്ഷം ഘന മീറ്റർ പാറ ഇളകി വീണു  അകപ്പെട്ടു പോയ 33 തൊഴിലാളികളെ, 70 ദിവസത്തിന് ശേഷം , കുഴൽക്കിണർ പോലെ ഉണ്ടാക്കിയ തുരങ്കത്തിൽക്കൂടി ഫീനിക്സ് എന്ന പേടകത്തിൽ ഒറ്റയ്ക്ക് ആദ്യമായി  ഇറങ്ങി രക്ഷപ്പെടുത്തലിന് നേതൃത്വം കൊടുത്ത  32  കാരനായ അതി സാഹസികനാണ് "" മാനുവൽ  ഗോൺസാലസ്  പാവെസ്
അവലംബം :.
മലയാളമനോരമ , 2010 ഒക്ടോബർ 14
മാനുഷി ചില്ലാർ ഇംഗ്ലീഷ് വിലാസം https://ml.wikipedia.org/wiki/Manushi_Chhillar
2017 -ലെ മിസ് വേൾഡ് ആയി തെരഞ്ഞെടുക്കപ്പെട്ട ഇന്ത്യൻ മോഡലാണ് മാനുഷി ചില്ലാർ (Manushi Chhillar ) (ജനനം 14 മെയ് 1997).
ഈ പുരസ്കാരം കരസ്ഥമാക്കുന്ന ആറാമത്തെ ഇന്ത്യക്കാരിയും 2000 -ൽ പ്രിയങ്ക ചോപ്ര വിജയച്ചതിനുശേഷം ഈ പുരസ്കാരം ലഭിക്കുന്ന ആദ്യ ഇന്ത്യക്കാരിയുമാണ് മാനുഷി.
അവലംബം പുറത്തേക്കുള്ള കണ്ണികൾ Manushi Chhillar ട്വിറ്ററിൽ
മാനുവൽ അന്റൊണിയൊ വസ്സാലോ എസ്സില്വ ഇംഗ്ലീഷ് വിലാസം https://ml.wikipedia.org/wiki/Manuel_Ant%C3%B3nio_Vassalo_e_Silva
മാനുവൽ അന്റൊണിയൊ വസ്സാലോ എസ്സില്വ (1899-1985) ഒരു പോർച്ചുഗീസ് സൈനിക ഉദ്യോഗസ്തനും പോർച്ചുഗീസ് ഇന്ത്യ യുടെ 128 മത്തെയും അവസാനത്തെയും ഗവർനർ ജെനറലു മായിരുന്നു.
മാന്വൽ സി ഡി സില്വയും മരിയ ദ വസ്സല്ലൊ എന്നിവരായിരുന്നു മാതാപിതക്കൾ.
ജീവിത രേഖ പോർച്ചുഗീസ് ഇന്ത്യയുടെ ഗവർണർ വസ്സാലൊയുടെ കീഴടങ്ങൽ പത്രം
1958 ലാണ് അദ്ദേഹത്തെ ഇന്ത്യയുടെ ഗവർണർ ജനറൽ ആയി നാമനിർദ്ദേശം ചെയ്തത്.
പൗലൊ ബെണാർഡ് ജുദസ് ആയിരുന്നു മുൻഗാമി.
അതേസമയം തന്നെ ഇന്ത്യയിലെ പോർച്ചുഗീസ് സായുധസേനയുടെ സർവസൈന്യാധിപനായും അദ്ദേഹം അവരോധിക്കപ്പെട്ടു.
ഇന്ത്യൻ ഗവർന്മെന്റ് ഗോവ , ദമൻ, ദിയു തുടങ്ങിയ പ്രദേശങ്ങൾ ഇന്ത്യയോട് ചേർക്കാൻ ശ്രമിച്ചപ്പൊൾ പോർച്ചുഗീസ് പ്രധാന മന്ത്രി അന്തൊണിയൊ സൽസാറിന്റെ മരണം വരെ പോരാടുക എന്ന ഉത്തരവിനെ മറികടന്നു യാതൊരു എതിർപ്പും കൂടാതെ കീഴടങ്ങുകയും പ്രദേശങ്ങൾ ഇന്ത്യയുടെ അധീനതയിൽ ആകുകയും ചെയ്തത് അദ്ദേഹതിന്റെ ഔദ്യോഗിക ജീവിതത്തിലെ ഒരു കറുത്ത അദ്ധ്യായം ആയിരുന്നു.
തിരികെ പോർചുഗലിൽ എത്തിയ വസ്സലൊക്കു തണുത്ത സ്വീകരണമാണു ലഭിച്ചത്.
പിന്നീട് ആജ്ഞകൾ ധിക്കരിച്ചതിനു പട്ടാളകോടതി അദ്ദേഹത്തെ വിചാരണ ചെയ്യുകയും നാടു കടത്തുകയും ചെയ്തു 1974 അദ്ദേഹത്തിന്റെ പട്ടാള പദവികൾ തിരികെ ലഭിച്ചു.
അതിനു ശേഷം അദ്ദേഹം ഗോവ സന്ദർശിച്ചു.
ഹൃദ്യമായ സ്വീകരണമാണു അദ്ദേഹത്തിനു ലഭിച്ചത്.
അടുത്തിടെ ഗോവൻ പോർച്ചുഗീസ് പൊതു പ്രവർത്തകനായ നർന കൊയ്സ്സൊരൊ പറഞ്ഞത് പരാജയപ്പെട്ടാൽ ആത്മഹത്യ ചെയ്യുന്നതിനായി സൽസ്സാർ വസ്സ്ലോയ്ക്ക് സയനൈഡ് ഗുളികകൾ അയച്ചു കൊടുത്തു എന്നാണ്.
ഭാര്യ -ഫെർനാൻട പെരെര എസ്സില്വ
ഫെർണണഡൊ മാനുവൽ പെരെര മൊൺറ്റെരൈയൊ വസ്സാലൊ എസ്സില്വ മകനും മരിയ ഫെർനാൻഡ പെരെര മൊൺറ്റെരൈയൊ വസ്സാലൊ മരിഅ ഡ ലുസ്സ് പെരെര മൊൺറ്റെരൈയൊ വസ്സാലൊ  എന്നിവർ പെണ്മക്കളുമാണ് References
മാനുവൽ ഫ്രെഡെറിക് ഇംഗ്ലീഷ് വിലാസം https://ml.wikipedia.org/wiki/Manuel_Frederick
ഒരു പ്രമുഖ ഇന്ത്യൻ ഹോക്കി താരമാണ് മാനുവൽ ഫ്രെഡെറിക്.
1972ൽ മ്യൂണിച്ചിൽ നടന്ന ഒളിമ്പിക്‌സിൽ ഇന്ത്യൻ ഹോക്കി ടീമിന്റെ ഭാഗമായിരുന്നു.
ഈ മത്സരത്തിൽ ഇന്ത്യൻ ടീം വെങ്കല മെഡൽ നേടി.
കേരളത്തിലെ കണ്ണൂർ ജില്ലയിൽ 1948 ഒക്ടോബർ 20നാണ് മാനുവൽ ഫ്രെഡെറികിന്റെ ജനനം.
കായിക രംഗത്തെ സമഗ്ര സംഭാവനയ്ക്ക് ഒളിമ്പ്യൻ സുരേഷ് ബാബു മെമ്മോറിയൽ അവാർഡിന് 2013ൽ മാനുവൽ ഫ്രെഡെറിക് അർഹനായി.
മാനുവൽ ബന്ദേര ഇംഗ്ലീഷ് വിലാസം https://ml.wikipedia.org/wiki/Manuel_Bandeira
മോഡേണിസ്മോ എന്ന ബ്രസീലിയൻ സാഹിത്യപ്രസ്ഥാനത്തിന്റെ നായകരിലൊരാളായ കവിയാണ് മാനുവെൽ ബന്ദേര (Manuel Bandeira) ( 19 ഏപ്രിൽ 1886 —  13 ഒക്ടോ: 1968)- .
വിവർത്തകനും വിമർശകനും സാഹിത്യചരിത്രകാരനുമായിരുന്ന ബന്ദേര, ബ്രസീലിയൻ സാഹിത്യത്തെ അക്കാഡമിക് പാണ്ഡിത്യത്തിൽ നിന്നും യൂറോപ്യൻ സ്വാധീനത്തിൽ നിന്നും മോചിപ്പിക്കുക എന്ന സാഹിത്യദൗത്യത്തിലാണ് മുഴുകിയത്.
പതിനേഴാമത്തെ വയസ്സിൽ ക്ഷയരോഗം ബാധിച്ചതിനെ തുടർന്ന് പഠനവും  ഉപേക്ഷിക്കേണ്ടി വന്ന പിന്നീടുള്ള കുറേ വർഷങ്ങൾ ചികിത്സയിൽ കഴിഞ്ഞു.
ആ കാലയളവിൽ ആണ് ബന്ദേര സാഹിത്യ രചനയിലും പഠനത്തിലും മുഴുകി.
ബ്രസീലിയൻ ജീവിതത്തിലെ ദൈനംദിനാനുഭവങ്ങളുടെ പ്രതിപാദനമാണ്‌ അദ്ദേഹത്തിന്റെ കവിതകൾ.
ബന്ദേര, പിൻനിരയിൽ ഇടതുനിന്നു മൂന്നാമത് (1936) കൃതികൾ Alumbramentos' 1960 Poetic Anthology Berimbau and Other Poems 1986 Carnival ', 1919 50 Selected Poems by the Author' '1955 The Grey of the Hours , 1917 The Grey of the Hours, Carnival and The Dissolute Rhythm 1994 'Morning Star' ', 1936 (പ്രഭാത താരം) Evening Star , 1959 (സായാഹ്ന താരം) Star of Lifetime. Poetry Reunidas 1966 This Earth, That Sky: Poems (Inglês translation of Star of life ), 1989 Libertine ', 1930 Libertine.
Morning Star.
Critical Edition 1998 Mafua the Malungo.
Onomastic games and Other Verses Circumstance in 1948.
Best Sonnet Manuel Bandeira 1955 The Best Poems of Manuel Bandeira Selected and edited by Francisco de Assis Barbosa 1984 Death , 1965.
(special edition) Opus 10 , 1952 Pasargadae 1959 A Poem by Manuel Bandeira 1956 Poems by Manuel Bandeira with Religious Grounds 1985 Poetry Selected by Alceu Amoroso Lima, 197 Poetry and Prose 1958 Poetry , 192 Poesias Complete '1940 Poems Selected, 1937 Seleta in Prose and Verse Selected and edited by Emanuel Morais, 1971
മാനുഷഹൃദയദർപ്പണം ഇംഗ്ലീഷ് വിലാസം https://ml.wikipedia.org/wiki/Manushahrudayadarppanam
ക്രൈസ്തവമതപ്രചരണത്തിന്നു ലോകവ്യാപകമായി ഉപയോഗിക്കുന്ന The Heart Book എന്ന ഗ്രന്ഥത്തിന്റെ മലയാള പരിഭാഷാ ഗ്രന്ഥമാണ് മാനുഷഹൃദയദർപ്പണം .
1850-കളിൽ ബാസൽ മിഷൻ ആണ് ഇത് മലയാളത്തിലേക്ക് മൊഴിമാറ്റം ചെയ്തിരിക്കുന്നത്.
ഹെർമ്മൻ ഗുണ്ടർട്ടിന്റെ കല്ലച്ചിലാണ് ഇതിന്റെ ആദ്യത്തെ പതിപ്പ് ഇറങ്ങിയത്.
1926-ൽ ഇതിന്റെ എട്ടാം പതിപ്പ് പുറത്തിറങ്ങി.
പിൽക്കാലത്ത് ഇതിന്റെ പേര് തമ്പിയുടെ ഹൃദയം എന്നാക്കി മാറ്റി.
ഇപ്പോൾ ഇതാണ് പ്രചരണത്തിലുള്ളത്.
പ്രസ്സിന്റെ പേര് പിൽക്കാലത്ത് ബാസൽ മിഷൻ പ്രസ്സ് എന്നത് മാറ്റി കനാറീസ് മിഷൻ പ്രസ്സ് എന്ന് ആക്കിയിട്ടുണ്ടെങ്കിലും അതിന്റെ കാരണം വ്യക്തമല്ല.
1926-ലെ ഇതിന്റെ അച്ചടിപ്പുസ്തകം ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിലാണ് ഇപ്പോൾ സൂക്ഷിച്ചിരിക്കുന്നത്.
അവലംബം മാനുഷഹൃദയദർപ്പണം, ഗ്രന്ഥപ്പുര, ഷിജു അലക്സ് പുറത്തേക്കുള്ള കണ്ണികൾ പുസ്തകം വിക്കികോമൺസിൽ പുസ്തകം ട്യൂബിങ്ങൻ സർവ്വകലാശാല വെബ്സൈറ്റിൽ